Z A P I S N I K
s konstituirajuće sjednice Vijeća Mjesnog odbora Janko Matko, održane 27. lipnja 2025. u prostorijama Područnog ureda Peščenica, Zapoljska 1, soba 116, s početkom u
10.00 sati

Nazočni članovi Vijeća: 
Vesna Špiljar, Nenad Harak, Ivana Dražić, Pavao Škoko Gavranović, Marko Radelić

Odsutni članovi:
             -

Ostali nazočni:
Martina Jakovina, kooordinatorica za rad tijela mjesne samouprave Područnog odsjeka Centar II

Konstituirajuću sjednicu otvara koordinatorica za rad tijela mjesne samouprave Područnog odsjeka Centar II, Martina Jakovina na osnovi odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora.

Nakon intoniranja himne kojom se odala počast Domovini prelazi se na radni dio sjednice. 
Savjetnica obrazlaže kako je za konstituiranje Vijeća  Mjesnog odbora „Janko Matko“ potrebna  nazočnost većine od ukupno 5 članova Vijeća. 

Evidentiranjem članova na ulazu u dvoranu utvrđeno je da je nazočno 5 članova te konstatira da su ispunjeni uvjeti za konstituiranje Vijeća Mjesnog odbora „Janko Matko“ i otvara konstituirajuću sjednicu Vijeća.

	Za sjednicu Vijeća Mjesnog odbora „Janko Matko“ predlaže

              			
	DNEVNI RED:
           
 	1.   Zaključak o osnivanju i izboru članova Mandatnog povjerenstva – donošenje zaključaka,
	2.   Zaključak o Izvješću Mandatnog povjerenstva o provedenim izborima za članove Vijeća Mjesnog odbora „Janko Matko - donošenje zaključka,
	3.   Zaključak o izboru predsjednika Vijeća – donošenje zaključka, 
	4.   Zaključak o izboru potpredsjednika Vijeća – donošenje zaključka, 
            5.   Pitanja, prijedlozi i obavijesti.


Savjetnica predlaže da se članovi izjasne o prihvaćanju dnevnog reda. Nakon provedenog glasanja konstatira da je predloženi dnevni red prihvaćen jednoglasno.
U članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.
Na temelju uvida u službene rezultate izbora članova Vijeća Mjesnog odbora „Janko Matko“ konstatira se da je najviše glasova dobila kandidacijska lista: 

MOŽEMO! - POLITIČKA PLATFORMA – MOŽEMO!; SOCIJALDEMOKRATSKA PARTIJA HRVATSKE - SDP	
te da je prvi izabrani član Vijeća na toj listi gospođa Vesna Špiljar koja će nastaviti predsjedati  sjednicom Vijeća Mjesnog odbora. 
    
Vijeće nastavlja rad prema utvrđenom dnevnom redu pod predsjedanjem gospođe Vesne Špiljar koja pozdravlja sve nazočne. 


Prelazi se  na 1. točku dnevnoga reda.
Ad. 1.)  Zaključak o osnivanju i izboru članova Mandatnog povjerenstva – donošenje zaključaka

	Predsjedateljica, gđa. Vesna Špiljar obrazlaže da je radi nastavka daljnjeg rada, u skladu s odredbama članka 6. Poslovnika o radu Vijeća, potrebno osnovati  Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za verifikaciju mandata članova.
Sukladno članku 6. Poslovnika o radu Mjesnog odbora „Janko Matko“, predsjedateljica za predsjednicu Mandatnog povjerenstva predlaže Ivanu Dražić, a za članove Pavao Škoko Gavranoović i Nenad Harak.

Članovima je  uručen Prijedlog zaključka o osnivanju Mandatnog povjerenstva te se isti stavlja na glasanje.  

	Nakon provedenog glasanja konstatira se da Vijeće, bez rasprave,  jednoglasno donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora „Janko Matko“ (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	za predsjednika: Ivana Dražić;
	za članove:        1. Pavao Škoko Gavranović i
			   2. Nenad Harak


Ad. 2.)  Zaključak o Izvješću Mandatnog povjerenstva o provedenim izborima za članove Vijeća Mjesnog odbora „Janko Matko“ - donošenje zaključka

Predsjedateljica, Vesna Špiljar, poziva Mandatno povjerenstvo da pripremi Izvješće o provedenim izborima.
         
Nakon što je Mandatno povjerenstvo pripremilo Izvješće o provedenim izborima za članove Vijeća Mjesnog odbora „Janko Matko“ s prijedlogom za verifikaciju mandata članovima Vijeća, isto je uručeno vijećnicima u pisanom obliku, a predsjednica Mandatnog povjerenstva, Ivana Dražić ga podnosi i usmeno. 
Predsjedatelj otvara raspravu o Izvješću Mandatnog povjerenstva. S obzirom da se nitko nije javio za raspravu, predsjedatelj predlaže donošenje Zaključka o primanju na znanje Izvješća Mandatnog povjerenstva o provedenim izborima i verifikaciji mandata članovima Vijeća.

	Nakon provedenog glasanja konstatira se da Vijeće, bez rasprave,  jednoglasno donosi 


                                                         Z A K LJ U Č A K
o Izvješću Mandatnog povjerenstva 

           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora „Janko Matko“:	

                                                                       
1. VESNA ŠPILJAR   	MOŽEMO! – POLITIČKA PLATFORMA –MOŽEMO!
SOCIJALDEMOKRATSKA PARTIJA HRVATSKE – SDP

2. NENAD HARAK  		MOŽEMO! – POLITIČKA PLATFORMA –MOŽEMO!
SOCIJALDEMOKRATSKA PARTIJA HRVATSKE – SDP

3. IVANA DRAŽIĆ		 MOŽEMO! – POLITIČKA PLATFORMA –MOŽEMO!
SOCIJALDEMOKRATSKA PARTIJA HRVATSKE – SDP

4. PAVAO ŠKOKO 		HRVATSKA DEMOKRATSKA ZAJEDNICA - HDZ
    GAVRANOVIĆ		DOMOVINSKI POKRET – DP
HRVATSKA STRANKA UMIROVLJENIKA – HSU
HRVATSKA SELJAČKA STRANKA - HSS    

5. MARKO RADELIĆ	KANDIDACIJSKA LISTA GRUPE BIRAČA                  

	2. Ovaj će zaključak biti objavljen na oglasnoj ploči u sjedištu Mjesnog odbora.


Polaganje prisege članova Vijeća

	 Predsjedateljica konstatira da su verifikacijom mandata izabrani članovi postali punopravni članovi Vijeća te ih poziva da  temeljem članka 8. Poslovnika o radu Vijeća Mjesnog odbora „Janko Matko“ polože prisegu.
	Nakon što je pročitao tekst prisege, predsjedateljica poimence proziva članove Vijeća koji su nakon polaganja prisege istu potpisali i predali djelatnicima Gradskog ureda za mjesnu samoupravu. 
	Predsjedateljica je izabranim članovima Vijeća Mjesnog odbora, čiji su mandati verificirani, čestitao na izboru i zaželio puno uspjeha u radu.


Prelazi se na 3. točku dnevnog reda.
Ad. 3.)  Zaključak o izboru predsjednika Vijeća – donošenje zaključka

Predsjedateljica obrazlaže da, prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.
Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

	Konstatira da je podnesen jedan prijedlog.

Prijedlog kandidata za predsjednicu Vijeća Mjesnog odbora podnijeli su članovi Vijeća:
Ivana Dražić, Nenad Harak, Vesna Špiljar i Marko Radelić

koji su za predsjednicu Vijeća predložili Vesnu Špiljar iz koalicije stranaka:
MOŽEMO! – POLITIČKA PLATFORMA- MOŽEMO!
SOCIJALDEMOKRATSKA PARTIJA HRVATSKE – SDP
 
	Predsjedateljica otvara raspravu o prijedlogu.

Nitko se nije javio za diskusiju pa predsjedavajuća Vijeća stavlja na glasanje podnesen  prijedlog za izbor potpredsjednika Vijeća.

	Nakon provedenog glasanja konstatira se da Vijeće, bez rasprave, s 4 glasa ZA i jednim protiv donosi 


Z A K LJ U Č A K
o izboru predsjednika Vijeća Mjesnog odbora „Janko Matko“

	1. Za predsjednicu Vijeća Mjesnog odbora „Janko Matko“ izabrana je Vesna Špiljar.

	2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednica Vijeća, Vesna Špiljar, zahvaljuje na ukazanom povjerenju i nastavlja voditi sjednicu.

Prelazi se na 4. točku dnevnog reda 
Ad. 4.)  Zaključak o izboru potpredsjednika Vijeća – donošenje zaključka

Predsjednica Vijeća, Vesna Špiljar, obrazlaže da prema članku 14. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.
            Prema članku 15. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

	Konstatira da je podnesen jedan prijedlog.

Prijedlog kandidata za potpredsjednika Vijeća Mjesnog odbora „Janko Matko“ podnijeli su članovi Vijeća: Vesna Špiljar, Marko Radelić, Ivana Dražić, Nenad Harak.

koji su za potpredsjednika Vijeća predložili Nenada Haraka iz koalicije stranaka:
MOŽEMO! – POLITIČKA PLATFORMA- MOŽEMO!
SOCIJALDEMOKRATSKA PARTIJA HRVATSKE – SDP

	Predsjednik Vijeća otvara raspravu o prijedlogu.

Nitko se nije javio za diskusiju pa predsjednik Vijeća stavlja na glasanje podnesen  prijedlog za izbor potpredsjednika Vijeća.

Nakon provedenog glasanja konstatira se da Vijeće, bez rasprave, jednoglasno donosi 


Z A K LJ U Č A K
o izboru potpredsjednika Vijeća Mjesnog odbora „Janko Matko“


	1. Za potpredsjednika Vijeća Mjesnog odbora „Janko Matko“ izabran je Nenad Harak.

	2. Ovaj zaključak bit će objavljen na oglasnoj ploči u sjedištu Mjesnog odbora.

Predsjednik čestita izabranom potpredsjedniku. Potpredsjednik zahvaljuje članovima Vijeća.


Prelazi se na 5. točku dnevnog reda.
Ad. 5.)  Pitanja, prijedlozi i obavijesti

Predsjednik otvara raspravu. Obzirom da se nitko nije javio za riječ predsjednik prelazi na obavijesti te napominje kako će se prva radna sjednica održati tijekom srpnja, a poziv će vijećnici dobiti najmanje sedam dana prije. 

Na kraju sjednice predsjednik obavještava sve vijećnike o edukacijama koje organizira nadležni Gradski ured, a koje će se održati prema sljedećem rasporedu: 

· Kinodvorana, Studentski centar, Savska cesta 25 – 8.7. u 17h
· Kongresna dvorana, Velesajam, Avenija Dubrovnik 15 – 9.7. u 17h 

Ovime je dnevni red iscrpljen, te predsjednica u 10:40 sati zaključuje konstituirajuću sjednicu.


KLASA: 024-08/25-003/953
URBROJ: 251-13-11-5/006-25-2

Zagreb, 27. lipnja 2025.


Predsjednica
Vijeća Mjesnog odbora
„Janko Matko“

Zapisnik sastavila:
Mihaela Hrženjak

